3o8 C. PLINII HIST. NAT. LIB. XXXVII. 



calyce. Potavit ex eo ante hos annos consularis , ob 

 amorem abroso ejus margine, ut tamen injuria illa pre- 

 tium augeret : neque est hodie murrhini alterius prae- 

 stantior indicatura. Idem in reliquis generis ejus quan- 

 tum voraverit , licet existimare ex multitudine , quae 

 tanta fuit , ut auferente liberis ejus Nerone Domtio , 

 theatrum peculiare trans Tiberim hortis exposita occu- 

 parent : quod a populo impleri canente se, dum Pom- 

 peiano praeludit , etiam Neroni satis erat. Vidi tune 

 adnumerari unius scyphi fracta membra , qu in dolo- 

 rem , credo , sculi , invidiamque fortunae , tamquam 

 Alexandri Magni corpus, in conditorio servari, ut osten- 

 tarentur , placebat. T. Petronius consularis moriturus , 

 invidia Neronis principis , ut mensam ejus exheredaret , 

 trullam murrhinam trecentis talentis emptam fregit. Sed 

 Nero , ut par erat principem , vicit omnes , c talentis 

 capidem unam parando. Memoranda res tanti impera- 

 torem patremque patriae bibisse. 



Natura murrhinorum. 



VIII. Oriens murrhina mittit. Inveniuntur enim ibi 

 in pluribus locis , nec insignibus , maxime partbici 

 regni : praecipua tamen in Carmania. Humorem putant 

 sub terra calore densari. Amplitudine nusquam parvos 



